לאחר שלושה חודשים בהם היה מושבת בשל פציעתו, שב דאגלס לסגל הקבוצה ב-10 ביולי, והשתתף במשחק ידידות בו הביסה לידס בתוצאה 0–5 את יורק סיטי במסגרת ההכנות לעונת 2019/2020. דאגלס פתח את העונה כמגן השמאלי הקבוע של לידס, אך סדרת פציעות דחקה אותו לספסל פעם נוספת, כאשר בעמדה שלו שיחק אליוסקי. לאחר משחק טוב כמחליף מול ווסט ברומיץ' אלביון ב-1 בינואר 2020 שהסתיים בתוצאה 1-1, החליט מאמן לידס, מרסלו בייאלסה, שדאגלס יפתח במשחק מול ארסנל, במסגרת הסיבוב השלישי של גביע ה-FA. דאגלס שיחק את מלוא 90 הדקות של המשחק, בו ניצחה ארסנל 0–1, אך במשחק הבא הוחלף בתחילת המחצית השנייה על ידי אליוסקי כאשר שפילד ונסדיי גברה 0–2 על לידס באלנד רואד ב-11 בינואר.
לאחר שעונת הכדורגל האנגלית הופסקה במרץ 2020 בשל התפרצות נגיף הקורונה חודשה הליגה במהלך יוני, ולידס העפילה לפרמייר ליג לאחר היעדרות של 16 שנים, תוך שהיא זוכה באליפות הצ'מפיונשיפ לאחר סיום מוצלח של העונה.
עונת 2020/2021.
דאגלס שיחק לראשונה בעונת 2020/2021 במשחק גביע הפוטבול ליג מול הול סיטי ב-25 בספטמבר, בו הפסידה לידס 8–9 בבעיטות הכרעה, לאחר שהמשחק הסתיים בתוצאה 1-1.
במאי 2021 עזב דאגלס את לידס, עם תום חוזהו בקבוצה.
השאלה לבלקברן רוברס.
ב-16 באוקטובר 2020 הושאל דאגלס לבלקברן רוברס מהצ'מפיונשיפ עד לסוף העונה.
ב-21 בנובמבר 2020, במשחקו השלישי בקבוצה, בישל דאגלס לסאם גלאגר את שער השוויון בתיקו 1-1 מול לוטון טאון.
חזרה ללך פוזנן.
ב-2 ביולי 2021 שב דאגלס ללך פוזנן, כאשר חתם בקבוצה על חוזה לשנתיים. ב-23 ביולי 2021 שיחק דאגלס לראשונה לאחר שובו לקבוצה, בתיקו 0–0 מול רדומיאק ראדום. את שערו הראשון לעונת 2021/2022 הבקיע ב-13 באוגוסט בבעיטה חופשית, בניצחון קבוצתו 3–1 על ל.ק.ס. נצצ'ה. ב-5 באפריל 2022 הבקיע דאגלס צמד ובישל פעם אחת בניצחונה של לך פוזנן 0–3 על אולימפיה גרודז'ונדז, במסגרת חצי גמר הגביע הפולני. בסיום עונת 2021/2022 זכה עם לך פוזנן באליפות ליגת העל הפולנית.
קריירה בינלאומית.
דאגלס זומן לראשונה לסגל נבחרת סקוטלנד במרץ 2018. הופעת הבכורה שלו בנבחרת התרחשה במשחק ידידות ב-27 במרץ של אותה שנה, כאשר שותף כמחליף בניצחון 0–1 על הונגריה.
סגנון משחק.
דאגלס משחק בעמדת המגן השמאלי ויכול לשחק גם כקיצוני שמאלי. בנוסף, הוא ידוע בזכות יכולותיו בביצוע בעיטות חופשיות ובניצול מצבים נייחים.
טריוויה.
באוגוסט 2019 השתתף דאגלס בכמה פרקים בסדרה הדוקומנטרית על לידס יונייטד בהפקת פריים וידאו, "קחו אותנו הביתה", שתיעדה את עונת 2019/2018 של המועדון. קריין הסדרה הוא שחקן הקולנוע האוסטרלי זוכה האוסקר ואוהד לידס יונייטד, ראסל קרואו.
סטטיסטיקות קריירה.
מעודכן ל-31 ביולי 2022
טקס פרסי אופיר לשנת 2020
טקס פרסי האקדמיה לקולנוע ה-31 להענקת פרסי אופיר מטעם האקדמיה הישראלית לקולנוע וטלוויזיה התקיים ב-13 בנובמבר 2020, ובעקבות התפרצות נגיף הקורונה בישראל, הוענק הפרס בטקס שונה מהטקס המקובל כאשר שולב לראשונה בתוכנית "סוכן תרבות" בהנחיית קובי מידן ב-13 בנובמבר 2020 והזוכים התארחו באמצעות ועידת וידאו.
הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.
בפרס הסרט הטוב ביותר זכה "אסיה" שביימה רותי פרי-בר.
זוכים ומועמדים.
רשימת המועמדים בתחרות פורסמה ב-22 בספטמבר 2020, הסרט אסיה בבימויה של רותי פרי-בר זכה למירב המועמדויות כשהועמד ב-13 קטגוריות שונות. אחריו עם 12 מועמדויות, הסרטים "המתים של יפו" ו"שאיפה לחיים", "הנה אנחנו" (10) ו"אפריקה" (5).
הזוכים רשומים ראשונים ומודגשים בכתב מודגש:
ג'רג' סוץ'
ג'רג' סוץ' (בהונגרית: Szűcs György; 23 באפריל 1912 – 10 בדצמבר 1991) היה כדורגלן ומאמן הונגרי, ששיחק בעמדת הקשר אחורי.
ביוגרפיה.
סוץ' נולד ב-23 באפריל 1912 בסומבטהיי שבאימפריה האוסטרו-הונגרית של אותם הימים. הקשר האחורי הצטרף ב-1932 לאויפשט שם שיחק לצד אנטל סלאי. סוץ' התפתח להיות לשחקן דומיננטי במרכז המגרש שמייצר מצבי הבקעה בזכות הדייקנות שלו במסירות. בעונתו הראשונה באויפשט, עונת 1931/32, הוא זכה באליפות ועונה אחר כך היא הפסידה את הליגה והגביע ליריבתה פרנצווארוש, שבגמר הגביע היא הובסה על ידה 1–11. קבוצתו של סוץ' התחזקה ב-1935 עם ינה וינצ'ה ולאסלו שטרנברג שעזרו להם לזכות באליפות נוספת. משם הגיעו ארבעה שנים ללא תואר עד ל-1939, שם היה שותף בזכייתה בליגה ובגביע מיטרופה. שנה אחר כך ב-1940 פרש סוץ' מקריירת משחק.
במדי נבחרת הונגריה סוץ' קיבל זימון לראשונה בינואר 1934, במשחק בו כל שורת הקשרים הגיעו מאויפשט, והם הפסידו 3–1 לגרמניה. למרות הופעת הבכורה הלא מוצלחת הוא הצליח לבסס את מקומו בנבחרת כעבור כמה חודשים, והיה לשולט במרכז המגרש ההונגרי בניצחון 1–2 על אנגליה בבודפשט.
סוץ' שיחק בשני משחקי הנבחרת במונדיאל 1934 בו היא הפסידה ברבע הגמר לאוסטריה, אך לאחר מכן מצא את עצמו בתחרות על העמדה שלו מול יוזף טוראי. מונדיאל אחר כך ב-1938 סוץ' שיחק רק בהפסד בגמר לאיטליה. בסך הוא ערך 25 הופעות מבלי לכבוש שער.
אהרון בן שמואל מפרנקפורט
אהרון בן שמואל מפרנקפורט (1620 - 1701) היה רב גרמני-יהודי וסופר עברי. הוא ידוע בכתיבת "בית אהרון", שנחשב בעיני חלקם בין הקונקורדנציות החשובות ביותר בתנ"ך.
ביוגרפיה.
אהרון בן סמואל נולד ככל הנראה בפרנקפורט על האודר, גרמניה. אביו סמואל, היה במקור רב בלייפציג, שעבר מאוחר יותר לפרנקפורט על האודר לשרת את הקהילה. משפחתו החזיקה במסורת ממוצא אבהי מאת יוסף בכור שור. בשנותיו הקודמות פרסם אהרון שלוש עבודות, שאינן קיימות עוד. אהרון פרסם את בית אהרון בפרנקפורט אן דר אודר בשנת 1690, בהיותו בגיל מתקדם. בהקדמה הוא מציין כי בילה עשר שנים ארוכות בכתיבת העבודה, בעזרתם של כמה חוקרים אחרים שחיו איתו למטרה זו. בית אהרון התקבל באישור גדולי הרשויות הרבניות. בית אהרון מאורגן בסדר גודל של הפסוק בתנ"ך על ידי הפסוק, בצטטו השימוש מקיף של פסוקים הבבלי לבין והירושלמי, מדרשים, ספר הזוהר ורבים הדרשנית, והקבלית כתביו. אהרון נפטר בשנת 1701 בפרנקפורט אן דר אודר. בנו הבכור אברהם בן אהרון כיהן אב בית דין של פרנקפורט אנדר עדר ובנו השני אליעזר בן אהרון, היה ראש ישיבת פרנקפורט על האודר וכן ישיבה פרשן חלקי מינורי. בנו של אליעזר, יצחק בן אליעזר היה גם ראש הישיבה של ישיבת פרנקפורט על האודר ואביו של בן יצחק מרכניץ וסבו של קלונימוס מהויברג.
אהרון בן יצחק רכניץ
אהרון בן יצחק רכניץ (1695-1790) היה פרשן רבני גרמני-יהודי גרמני מהמאה ה -18.
ביוגרפיה.
אהרון נולד פרנקפורט על האודר, גרמניה בסביבות 1695. אביו יצחק בן אליעזר היה רב בפרנקפורט על האודר, ונכד מצד אביו של אהרון בן סמואל מפרנקפורט. אחיו של אהרון יואל בן יצחק היה גם רב ואביו של קלונימוס מהויברג. בחייו המאוחרים יותר עבר אהרון לרכניץ שבאוסטריה והתבסס כחוקר מלומד. בסולצבך חיבר פרשנות מדרשית לתנ"ך, שפורסמה בשנת 1786 תחת הכותרת "בית אהרון". יכול להיות שתואר זה היה הומאז 'ליצירתו של סבו רבא באותו השם. בשנת סולזבאך נפטר אהרון בשנת 1790.
קלונימוס מהויברג
יסמין אקרם
עצרת קוסובו
I Have Nothing
I Have Nothing (בעברית: אין לי כלום) הוא שיר של הזמרת האמריקאית ויטני יוסטון, שיצא כסינגל השלישי מתוך האלבום The Bodyguard, ב-20 בפברואר 1993, על ידי אריסטה רקורדס. נכתב על ידי דייוויד פוסטר ולינדה תומפסון, והופק על ידי פוסטר. השיר הוא בלדה על אהבה עמוקה והבלבול שקורה לאוהבים בגלל התפיסות השונות של נשים וגברים בכל מה שקשור למחויבות לאהוב.
לאחר ההצלחה הרבה של "I Will Always Love You" ו-I'm Every Woman, השיר הפך ללהיט נוסף, שהגיע בשיאו למקום הרביעי במצעד הבילבורד הוט 100, והוסמך לתואר זהב על ידי איגוד תעשיית ההקלטות האמריקאי. השיר אף זכה להצלחה במצעד שירי ה-R&amp;B\היפ הופ של בילבורד, כאשר הגיע למקום הרביעי, ובמצעד הבילבורד למבוגרים, בו הגיע למקום הראשון. יוסטון ביססה אבן דרך היסטורית נוספת בהיסטוריה של מצעד הבילבורד, יחד עם I Have Nothing, ושני הסינגלים הקודמים מהפסקול, והפפה לאמנית הראשונה ששלושה משיריה נכנסו לטופ 11 בבילבורד הוט 100 באותו השבוע, מאז שהחל השימוש ב-Broadcast Data System, בשנת 1991. השיר נחל הצלחה בינלאומית, כאשר הגיע לראש המצעד הקנדי, לחמישייה הראשונה באירלנד ובבריטניה, לעשירייה הראשונה בדנמרק ובפורטוגל, ולארבעים הראשונות באוסטרליה, גרמניה, הולנד, ניו זילנד ושווייץ. השיר היה מועמד בקטגוריות שונות, בהן פרס אוסקר לשיר המקורי הטוב ביותר בטקס פרסי האוסקר לשנת 1993, השיר הטוב ביותר שנכתב במיוחד עבור סרט קולנוע או טלוויזיה בטקס פרסי גראמי ה-36 בשנת 1994, ולסינגל ה-R&amp;B הטוב ביותר של אמנית נקבה בטקס פרסי המוזיקה סול טריין 1994.
את השיר קידמה יוסטון בהופעות חיות בסיבוב ההופעות הבינלאומי שלה, The Bodyguard World Tour (שנים 1993–1994), וגם בטקסי פרסים שונים כדוגמת טקס פרסי המוזיקה של בילבורד ה-4 בשנת 1993, טקס פרסי המוזיקה האמריקאית ה-21 בשנת 1994, וטקס פרסי ה-BET הראשון בשנת 2001. I Have Nothing אף מופיע באלבומי האוסף של יוסטון, (שנת 2000) (שנת 2014).
הצלחה מסחרית.